CELEX: 52020PC0477
Language: ro
Date: 2020-09-03
Title: Propunere de DECIZIE A CONSILIULUI privind alocarea de fonduri dezangajate din proiectele desfășurate în cadrul celui de al 10-lea Fond european de dezvoltare în vederea realimentării Instrumentului financiar pentru pace în Africa

COMISIA EUROPEANĂ
            Bruxelles, 3.9.2020
            COM(2020) 477 final
            2020/0228(NLE)
            Propunere de
            DECIZIE A CONSILIULUI
            privind alocarea de fonduri dezangajate din proiectele desfășurate în cadrul celui de al 10-lea Fond european de dezvoltare în vederea realimentării Instrumentului financiar pentru pace în Africa
            
               
         
         
            
               EXPUNERE DE MOTIVE
            
            
               1.CONTEXT
            
            
               •Temeiurile și obiectivele propunerii
            
            
               Instrumentul financiar pentru pace în Africa (African Peace Facility - APF) a fost instituit în 2003, în cadrul Acordului de la Cotonou
                  1
               , pe durata perioadei de aplicare a acestui acord și este finanțat din Fondul european de dezvoltare (FED), care nu este inclus în bugetul general al Uniunii. APF a devenit unul dintre principalele instrumente de punere în aplicare a cooperării Africa-UE în domeniul păcii și securității. 
            
            
               În cadrul actualului FED, cel de al 11-lea, o sumă de 750 de milioane EUR i-a fost alocată inițial APF pentru perioada 2014-2020. Această sumă, care a fost stabilită pe baza angajamentelor prevăzute pentru APF în cadrul celui de al 10-lea FED, nu a ținut seama într-o măsură suficientă de creșterea bruscă înregistrată de volumul financiar al APF după 2012, care a continuat până în 2015, an în care Comisia a limitat finanțarea acordată operațiilor în sprijinul păcii (OSP) la 80 % din rata practicată de ONU la momentul respectiv pentru soldele militarilor și remunerațiile polițiștilor care participă la OSP desfășurate sub conducere africană. Introducerea acestui plafon a permis numai o stabilizare a plăților pentru APF, nu și reducerea acestora, deoarece economiile obținute prin această plafonare a contribuțiilor APF la solde și remunerații au fost anulate de creșterea numărului total de OSP finanțate. Creșterea cererii se explică în principal prin continuarea finanțării operațiilor existente (și anume, Misiunea Uniunii Africane în Somalia - AMISOM), precum și prin înființarea unor noi OSP (Misiunea Comunității Economice a Statelor din Africa de Vest în Guineea-Bissau - ECOMIB, Forțele operative multinaționale de luptă împotriva Boko Haram - MNJTF, Forța comună a G5 Sahel).
            
            
               Prin urmare, APF a fost realimentat de patru ori până în prezent, cu o sumă totală de 1,635 milioane EUR: două realimentări, în valoare de 150 de milioane EUR fiecare (decise la 24 septembrie 2015
                  2
                și, respectiv, la 2 august 2016
                  3
               ) au fost destinate Programului de acțiune pentru perioada 2014-2016, o a treia, în valoare de 535 milioane EUR (decisă tot la 2 august 2016
                  4
               ), a avut drept scop finanțarea Programului de acțiune pentru perioada 2017­2018, iar o a patra, în valoare de 800 de milioane EUR (decisă la 11 aprilie 2019
                  5
               ), a avut drept scop finanțarea Programului de acțiune pentru perioada 2019-2020. Aceste fonduri permit punerea în aplicare a activităților în cadrul APF până la sfârșitul anului 2020.
            
            
               În conformitate cu propunerea Comisiei pentru cadrul financiar multianual 2021-2027
                  6
                și cu propunerea Înaltului Reprezentant privind Instrumentul european pentru pace (IEP)
                  7
               , se preconizează că activitățile finanțate în prezent în cadrul APF vor fi preluate de Instrumentul de vecinătate, cooperare pentru dezvoltare și cooperare internațională (IVCDCI) și de IEP de la 1 ianuarie 2021. În vederea asigurării unui sprijin continuu și fiabil din partea UE pentru activitățile dedicate păcii și securității sub conducere africană, ar trebui facilitată o tranziție lină între APF și aceste noi instrumente în perioada ianuarie - iunie 2021 sau până la expirarea Acordului de la Cotonou, oricare dintre acestea survine mai întâi.
            
            
               Obiectivul prezentului proiect de propunere de decizie a Consiliului este de a obține autorizația Consiliului de a utiliza fonduri dezangajate din cel de al 10-lea FED în vederea realimentării APF cu o sumă suplimentară de până la 129 de milioane EUR. La utilizarea acestor fonduri se va aplica cheia de contribuție
                  8
                a statelor membre la cel de al 10-lea FED.
            
            
               •Coerența cu dispozițiile deja existente în domeniul de politică vizat
            
            
               
                  Strategia globală a UE
                     9
                   prevede că pacea și securitatea fac parte din interesele UE definite drept vitale, afirmând, în plus, că securitatea în interiorul frontierelor Europei este strâns legată de pacea din regiunile învecinate și înconjurătoare. Consensul european reînnoit privind dezvoltarea
                     10
                  , adoptat în 2017, prevede că „pacea” face parte dintre cele cinci domenii prioritare ale sale și reafirmă angajamentul UE față de o ordine mondială bazată pe reguli, având drept element central multilateralismul.
               
               
                  APF este unul dintre principalele instrumente de punere în aplicare a cooperării Africa-UE în domeniul păcii și securității în cadrul Strategiei comune Africa-UE, adoptată la Lisabona, în 2007. La cea de a 4-a reuniune la nivel înalt Africa-UE, care a avut loc în 2014, a fost reiterat faptul că pacea și securitatea se înscriu printre cele cinci domenii prioritare pentru punerea în aplicare a strategiei comune. La cea de a 5-a reuniune la nivel înalt UA-UE, care a avut loc în noiembrie 2017, liderii au convenit asupra a patru priorități strategice comune pentru perioada premergătoare următoarei reuniuni la nivel înalt, una dintre aceste priorități fiind „consolidarea rezilienței, a păcii, a securității și a guvernanței”. Bazându-se pe noul Consens european privind dezvoltarea, care reamintește legătura dintre securitate și dezvoltare, și pe Strategia globală a UE, care subliniază necesitatea unei abordări integrate a conflictelor, cooperarea în domeniul păcii și securității se află în continuare în centrul parteneriatului Africa-UE. În acest context, Comisia Europeană și Comisia Uniunii Africane au semnat, la 23 mai 2018, Memorandumul de înțelegere privind pacea, securitatea și guvernanța, care prevede un cadru de cooperare consolidată între UA și UE în scopul de a răspunde provocărilor în materie de pace și securitate. Cel mai recent, punerea accentului pe continuarea cooperării strânse cu partenerii africani în materie de pace și securitate a fost ancorată în Comunicarea comună a Comisiei și a SEAE din martie 2020 intitulată „Către o strategie cuprinzătoare cu Africa”
                     11
                  .
               
               
                  Prin facilitarea continuării activităților APF până la jumătatea anului 2021 sau până la expirarea Acordului de la Cotonou, oricare dintre acestea survine mai întâi, prezenta propunere va susține, de asemenea, realizarea obiectivelor de dezvoltare durabilă (ODD) ale ONU, în special a ODD 16, intitulat „Promovarea unor societăți pașnice și favorabile incluziunii pentru o dezvoltare durabilă, asigurarea accesului la justiție pentru toți și crearea unor instituții eficace, responsabile și favorabile incluziunii, la toate nivelurile”.
               
               
                  APF este finanțat, în mod normal, din pachetele financiare intra-ACP și regionale ale FED. Activitățile finanțate de fondurile suplimentare alocate APF din rezerva de performanță [„réserve non-mobilisable” (rezerva care nu poate fi mobilizată)] vor fi în continuare conforme cu obiectivele generale și specifice ale APF, stabilite în cadrul strategiei intra­ACP
                     12
                  .
               
               
                  Fondurile suplimentare vor fi utilizate în conformitate cu normele și procedurile aplicabile celui de al 11-lea FED. Programarea acestor fonduri va fi stabilită printr-o modificare a Programului de acțiune al APF pentru perioada 2019-2020, prin adăugarea punerii în aplicare a activităților din ianuarie 2021 sau până la expirarea Acordului de la Cotonou, oricare dintre acestea survine mai întâi. Această modificare a Programului de acțiune al APF pentru perioada 2019-2020 necesită aprobarea COREPER înainte de a fi adoptată de Comisie, astfel cum se prevede la articolul 15 litera (b) din Regulamentul de punere în aplicare a celui de al 11-lea FED
                     13
                  .
               
            
            
               •Coerența cu alte domenii de politică a Uniunii
            
            
               
                  N/A
               
            
            
               2.TEMEI JURIDIC, SUBSIDIARITATE ȘI PROPORȚIONALITATE
            
            
               •Temeiul juridic
            
            
               
                  Articolul 1 alineatul (4) din Acordul intern privind cel de al 11-lea FED
                     14
                  .
               
            
         
         
            
               
                  Articolul 1 alineatul (4) din Acordul intern privind cel de al 11-lea FED prevede că este necesară unanimitatea în cadrul Consiliului în vederea adoptării acestei decizii. 
               
            
            
               •Subsidiaritatea (în cazul competențelor neexclusive) 
            
            
               
                  N/A 
               
               
                   
                     FED este instituit printr-un acord intern între reprezentanții statelor membre și prevede posibilitatea de a utiliza fonduri dezangajate, dacă acest lucru este aprobat de Consiliu
                     15
                  . 
               
            
            
               •Proporționalitatea
            
            
               
                  Propunerea și, în special, sumele propuse se bazează pe o analiză cuprinzătoare efectuată de serviciile Comisiei și de SEAE. Propunerea se bazează, de asemenea, pe ipoteza că alți parteneri vor contribui la eforturile financiare. În plus, statele membre ale UE au posibilitatea de a canaliza contribuții voluntare prin intermediul APF.
               
            
            
               În iulie 2016, UA a adoptat o decizie care prevede aplicarea unei taxe de 0,2 % la importurile eligibile, pentru a-și asigura propria finanțare. Decizia respectivă are drept scop asigurarea unei finanțări fiabile și previzibile pentru pacea și securitatea continentală prin intermediul Fondului pentru pace al Uniunii Africane. Se înregistrează progrese în ceea ce privește punerea în aplicare a legislației și a măsurilor practice necesare, deși diferitele state membre ale UA avansează în ritmuri diferite. Valoarea finanțării disponibile în cadrul Fondului pentru pace al UA este în creștere constantă și a atins un nivel de peste 160 de milioane EUR.
            
            
               •Alegerea instrumentului
            
            
               FED este unica sursă de finanțare a APF la nivelul Uniunii. Având în vedere limitările juridice, instrumentele UE existente finanțate din bugetul general al Uniunii nu pot fi utilizate pentru operații care au implicații militare sau în domeniul apărării sau pentru a sprijini beneficiari militari în alte contexte decât consolidarea capacităților ca sprijin pentru dezvoltare și pentru securitatea necesară dezvoltării.
            
            
               În conformitate cu articolul 1 alineatul (4) din Acordul intern dintre reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul privind funcționarea Uniunii Europene
                  16
               , Consiliul decide la propunerea Comisiei. 
            
            
               3.REZULTATE ALE EVALUĂRILOR EX POST, CONSULTĂRILOR PĂRȚILOR INTERESATE ȘI EVALUĂRII IMPACTULUI
            
            
               •Evaluările ex post/verificarea adecvării legislației existente
            
            
               
                  N/A
               
            
            
               •Consultările părților interesate
            
            
               
                  N/A
               
            
            
               •Obținerea și utilizarea expertizei
            
            
               
                  N/A
               
            
            
               •Evaluarea impactului
            
            
               
                  N/A 
               
            
            
               •Adecvarea reglementărilor și simplificarea
            
         
         
            
               
                  N/A
               
            
            
               •Drepturile fundamentale
            
            
               Consolidarea dimensiunii legate de drepturile omului a prevenirii conflictelor, a gestionării crizelor și a proceselor postconflict face parte din domeniile-cheie de cooperare prevăzute în domeniul prioritar „Pace și securitate” al Strategiei comune Africa-UE (JAES). Memorandumul UA-UE privind pacea, securitatea și guvernanța, semnat în mai 2018, subliniază, în plus, rolul central al drepturilor omului, inclusiv al combaterii violenței de gen în contextul conflictelor, pentru instaurarea păcii și a securității pe continentul african.
            
            
               În cadrul Programului de acțiune al APF pentru perioada 2019-2020
                  17
               , se acordă o atenție deosebită dimensiunii de gen și dimensiunii drepturilor omului în cadrul tuturor acțiunilor relevante. Programul de acțiune include finanțare pentru sprijinirea Uniunii Africane și a altor actori relevanți în vederea instituirii unui cadru continental de conformitate cu drepturile omului și cu dreptul internațional umanitar, aplicabil tuturor OSP desfășurate sub conducere africană. 
            
            
               4.IMPLICAȚII BUGETARE
            
            
               
                  N/A
               
               
                  FED nu face parte din bugetul UE.
               
            
            
               5.ELEMENTE DIVERSE
            
            
               •Planurile de implementare și mecanismele de monitorizare, evaluare și raportare
            
            
               
                  Măsurile de monitorizare, evaluare și raportare sunt cele aplicabile celui de al 11-lea FED și prevăzute în Programul de acțiune al APF pentru perioada 2019-2020.
               
            
            
               •Documente explicative (în cazul directivelor)
            
            
               
                  N/A
               
            
            
               •Explicații detaliate cu privire la prevederile specifice ale propunerii
            
            
               
                  Articolul 1 alineatul (1) din propunere prevede că o sumă maximă de 129 de milioane EUR reprezentând fonduri dezangajate din proiectele desfășurate în cadrul celui de al 10-lea FED va fi alocată pentru realimentarea APF cu scopul de a acoperi nevoile financiare estimate pe o durată care se întinde până la finalul primelor șase luni din 2021. 
               
               
                  Articolul 1 alineatul (2) prevede că se vor aplica normele celui de al 11-lea FED (Regulamentul de punere în aplicare și Regulamentul financiar
                     18
                  ).
               
               
                  Articolul 2 prevede data intrării în vigoare a deciziei.
               
            
            
               2020/0228 (NLE)
            
            
               Propunere de
            
            
               DECIZIE A CONSILIULUI
            
            
               privind alocarea de fonduri dezangajate din proiectele desfășurate în cadrul celui de al 10-lea Fond european de dezvoltare în vederea realimentării Instrumentului financiar pentru pace în Africa
            
         
         
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene,
            
            
               având în vedere Acordul intern dintre reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul privind funcționarea Uniunii Europene
                  19
               , în special articolul 1 alineatul (4),
            
            
               având în vedere propunerea Comisiei Europene,
            
            
               întrucât:
            
            
               (1)Angajamentul permanent al Uniunii Europene în ceea ce privește pacea și securitatea pe continentul african în cadrul Instrumentului financiar pentru pace în Africa (APF) ar trebui să fie susținut până la sfârșitul lunii iunie a anului 2021 sau până la expirarea perioadei de aplicare a Acordului de parteneriat între membrii grupului statelor din Africa, Caraibi și Pacific („ACP”), pe de o parte, și Uniunea Europeană și statele membre ale acesteia, pe de altă parte (denumit în continuare „Acordul de parteneriat ACP-UE”)
                  20
               , oricare dintre acestea survine mai întâi.
            
            
               (2)Se estimează că nevoile financiare ale APF pentru perioada ianuarie – iunie 2021 ar putea atinge 129 000 000 EUR.
            
            
               (3)Este oportun să se utilizeze fonduri dezangajate din proiectele desfășurate în cadrul celui de al 10-lea FED pentru a se asigura finanțarea APF până la sfârșitul lunii iunie 2021 sau până la expirarea perioadei de aplicare a Acordului de parteneriat ACP-UE, oricare dintre acestea survine mai întâi.
            
            
               (4)Aceste fonduri suplimentare ar trebui să finanțeze operațiile în sprijinul păcii desfășurate sub conducere africană.
            
            
               (5)Fondurile ar trebui utilizate în conformitate cu programul de acțiune multianual relevant pentru APF și cu normele și procedurile aplicabile celui de al 11-lea FED, astfel cum sunt prevăzute în Regulamentul (UE) 2015/322 al Consiliului din 2 martie 2015 privind punerea în aplicare a celui de al 11-lea Fond european de dezvoltare
                  21
                și în Regulamentul (UE) 2018/1877 al Consiliului din 26 noiembrie 2018 privind regulamentul financiar aplicabil celui de al 11-lea Fond european de dezvoltare
                  22
               ,
            
            
               ADOPTĂ PREZENTA DECIZIE: 
            
            
               Articolul 1
            
            
               Se alocă o sumă de maximum 129 000 000 EUR din fondurile dezangajate din proiectele desfășurate în cadrul celui de al 10-lea Fond european de dezvoltare (FED) în scopul realimentării APF în perioada 1 ianuarie - 30 iunie 2021 sau până la expirarea perioadei de aplicare a Acordului de parteneriat ACP-UE, oricare dintre acestea survine mai întâi. 
            
            
               Aceste fonduri se utilizează în conformitate cu normele și procedurile aplicabile celui de al 11-lea FED.
            
            
               Articolul 2
            
            
               Prezenta decizie intră în vigoare în ziua următoare datei adoptării.
            
            
               Adoptată la Bruxelles,
            
            
               
                     Pentru Consiliu,
               
               
                     Președintele
               
            
         
         
            
                  
                     (1)
                  
                        Acordul de parteneriat între membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou, la 23 iunie 2000.
               
               
                  
                     (2)
                  
                        Decizia C(2015) 8627 a Comisiei din 7 decembrie 2015.
               
               
                  
                     (3)
                  
                        Decizia C(2016) 7258 a Comisiei din 17 noiembrie 2016.
               
               
                  
                     (4)
                  
                        Decizia C (2017) 2579 din 27 aprilie 2017 a Comisiei, astfel cum a fost modificată prin Decizia C(2018) 1258 a Comisiei din 23 februarie 2018.
               
               
                  
                     (5)
                  
                        Decizia C(2019) 4070 a Comisiei din 6 iunie 2019.
               
               
                  
                     (6)
                  
                        Propunerea Comisiei pentru cadrul financiar multianual 2021-2027, mai 2018.
               
               
                  
                     (7)
                  
                        HR(2018)94 din 13 iunie 2018.
               
               
                  
                     (8)
                  
                        Acest lucru nu constituie un precedent în ceea ce privește posibila utilizare viitoare a fondurilor dezangajate din FED-urile anterioare. Puterea de decizie în această privință le aparține în continuare statelor membre, în conformitate cu articolul 55 din Regulamentul (UE) 2018/1877 al Consiliului din 26 noiembrie 2018 privind regulamentul financiar aplicabil celui de al 11-lea Fond european de dezvoltare.
               
               
                  
                     (9)
                  
                        Viziune comună, acțiuni comune: o Europă mai puternică. O strategie globală pentru politica externă și de securitate a Uniunii Europene, iunie 2016.
               
               
                  
                     (10)
                  
                        Declarație comună a Consiliului și reprezentanților guvernelor statelor membre reuniți în cadrul Consiliului, a Parlamentului European și a Comisiei Europene (2017/C 210/01): Noul consens european privind dezvoltarea – „Lumea noastră, demnitatea noastră, viitorul nostru”, 7 iunie 2017.
               
               
                  
                     (11)
                  
                        Comisia Europeană și Înaltul Reprezentant al Uniunii pentru afaceri externe și politica de securitate, Comunicare comună către Parlamentul European și Consiliu: Către o strategie cuprinzătoare cu Africa, JOIN (2020) 4, 9 martie 2020.
               
               
                  
                     (12)
                  
                        Decizia C(2015) 7766 a Comisiei din 13 noiembrie 2015 privind adoptarea documentului de strategie 2014-2020 și a programului indicativ pentru cooperarea intra-ACP dintre Uniunea Europeană și Grupul statelor ACP.
               
               
                  
                     (13)
                  
                        Regulamentul (UE) nr. 2015/322 al Consiliului din 2 martie 2015.
               
               
                  
                     (14)
                  
                        Acord intern între reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul privind funcționarea Uniunii Europene (JO L 210, 6.8.2013, p. 1).
               
               
                  
                     (15)
                  
                        Articolul 1 alineatul (4) din Acordul intern privind cel de al 11-lea FED și articolul 55 din Regulamentul (UE) 2018/1877 al Consiliului din 26 noiembrie 2018 privind regulamentul financiar aplicabil celui de al 11-lea Fond european de dezvoltare.
               
               
                  
                     (16)
                  
                        JO L 210, 6.8.2013, p. 1-14.
               
               
                  
                     (17)
                  
                        Decizia C(2019) 4070 a Comisiei din 6 iunie 2019.
               
               
                  
                     (18)
                  
                        Regulamentul (UE) 2015/322 al Consiliului din 2 martie 2015 privind punerea în aplicare a celui de al 11-lea Fond european de dezvoltare și Regulamentul (UE) 2018/1877 al Consiliului din 26 noiembrie 2018 privind regulamentul financiar aplicabil celui de al 11-lea Fond european de dezvoltare.
               
               
                  
                     (19)
                  
                        JO L 210, 6.8.2013, p.1.
               
               
                  
                     (20)
                  
                        Acord (JO L 317, 15.12.2000, p. 3) modificat prin acordul semnat la Luxemburg la 25 iunie 2005 (JO L 209, 11.8.2005, p. 27) și prin acordul semnat la Ouagadougou la 22 iunie 2010 (JO L 287, 4.11.2010, p. 3).
               
               
                  
                     (21)
                  
                        JO L 58, 3.3.2015, p. 1-16.
               
               
                  
                     (22)
                  
                        JO L 307, 3.12.2018, p. 1-21.